**СПИСЪК НА ПРОЕКТНИТЕ ПРЕДЛОЖЕНИЯ, КОИТО НЕ СЕ ДОПУСКАТ ДО ТЕХНИЧЕСКА И ФИНАНСОВА ОЦЕНКА ПО ПРОЦЕДУРА ЗА ПРЕДОСТАВЯНЕ НА БЕЗВЪЗМЕЗДНА ФИНАНСОВА ПОМОЩ № BG14MFPR001-2.001 S3 „ПРЕРАБОТВАНЕ НА ПРОДУКТИТЕ ОТ РИБОЛОВ И АКВАКУЛТУРИ” ПО ПРОГРАМАТА ЗА МОРСКО ДЕЛО, РИБАРСТВО И АКВАКУЛТУРИ 2021-2027 (ПМДРА)**

|  |  |  |  |  |
| --- | --- | --- | --- | --- |
| **№** | **Рег. № на проектното предложение** | **Наименование на кандидата** | **Наименование на проектното предложение** | **Основание за отхвърляне**  ***(посочват се конкретните основания, а не само препратки към документите и условията, които не са изпълнени)*** |
| **1.** | **BG14MFPR001-2.001-0016** | **„ДЧейс“ ЕООД** | **Производствена база за обработка на пъстървови риби** | След извършване на оценка за административно съответствие и допустимост на проектно предложение № BG14MFPR001-2.001-0016 съгласно чл. 29, ал. 2, т. 1, б. „а“ от Закона за управление на средствата от Европейските фондове при споделено управление (ЗУСЕФСУ), е установено следното:  Проектното предложение не отговаря на Критерий № 4 „Налице са всички изискуеми документи и са попълнени съгласно изискванията, посочени в т. 24 от Условията за кандидатстване по настоящата процедура“ от Приложение № 4 „Критерии и методология за оценка на проектните предложения по процедура за подбор на проекти BG14MFPR001-2.001 „Преработване на продуктите от риболов и аквакултури”, дейност „Преработване на продуктите от риболов и аквакултури”.  Проектното предложение с № BG14MFPR001-2.001-0016 е регистрирано в ИСУН на 15.01.2025 г. При извършена проверка на документите приложени от кандидата към формуляра за кандидатстване (ФК) е установено, че не са предоставени всички документи, изискуеми съгласно т. 24 от Условията за кандидатстване (УК) по процедура *Преработване на продуктите от риболов и аквакултури* или не са попълнени съгласно изискванията.  Съгласно изискванията на чл. 34, ал. 2 от ЗУСЕФСУ когато при проверката на проектното предложение се установи липса на документи и/или друга нередовност, комисията изпраща на кандидата уведомление за установените нередовности и определя разумен срок за тяхното отстраняване, който не може да бъде по-кратък от една седмица. В уведомлението се посочва, че неотстраняването на нередовностите в срок може да доведе до прекратяване на производството по отношение на кандидата.  В тази връзка на 19.03.2025 г. чрез Модул „Комуникация“ в ИСУН е изпратено писмо с регистрационен номер BG14MFPR001-2.001-0016-M001, с което е поискана допълнителна информация от кандидата. Указан е срок до 29.03.2025 г., в който да бъдат предоставени липсващи документи и информация, а именно:   1. *Влязло в сила разрешение за строеж, издадено от съответната община или становище от общината, че обектът не се нуждае от разрешение за строеж, придружено с копие от архитектурно заснемане (при извършване на строително-монтажни работи, за които не се изисква разрешение за строеж съгласно ЗУТ), съгласно изискванията на т. 24.8. Списък на документите, които се подават на етап кандидатстване от Условията за кандидатстване (УК). Документът следва да е прикачен в ИСУН, включително в случаите в които разходът изцяло ще се финансира от кандидата и няма да е обект на финансиране от ПМДРА.* 2. *Технологична схема (чертежи) в цялост, от която да е видно къде и как ще се позиционират предвидените за закупуване активи, за които се кандидатства - поточна линия за обработка на риба от пъстървови видове, с електронно управление на процесите чрез софтуер за прецизно почистване, филетиране и отвеждане на отпадъците и обратна проследимост на партидите, Система от сканиращи устройства за обратна проследимост, безопасност и контрол на качеството при етикетиране на крайния продукт със софтуерна система за безопасност и контрол на качеството при етикетиране на произведената продукция, хладилно съоръжение за шоково замразяване и временно съхранение на Странични животински продукти, вкл. обозначено място за почивка и хранене на работниците*. 3. *Съгласно раздел 14.1. от УК:*   *„Офертите трябва да съдържат минимум името на оферента, ЕИК/БУЛСТАТ, кратко описание на предложението/характеристика/функционалност, предложена цена, срок на валидност на офертата, датата на издаване на офертата, подпис и печат/електронен подпис на оферента. Цената трябва да бъде определена в лева или евро с и без ДДС.“.*  *След преглед на приложените към ФК оферти се установи следното:*  *- в приложените оферти (3 бр.) от ОРГАН ПО СЕРТИФИКАЦИЯ НА СИСТЕМИ ЗА УПРАВЛЕНИЕ относно Сертификация на СУЗБР /Система за управление на здравето и безопасността на работното място/, Сертификация на СУБХ /Система за управление на безопасността на храните/ и Сертификация на СУОС /Система за управление по отношение на околната среда/ липсва ЕИК/БУЛСТАТ на оферента, което затруднява извършването на оценката на проектното предложение, също така липсва срок на валидност на офертата;*  *- липсва оферта за планираното изграждане на Фото-волтаична система, която да съдържа минималните реквизити - името на оферента, ЕИК/БУЛСТАТ, кратко описание на предложението/характеристика/функционалност, предложена цена, срок на валидност на офертата, датата на издаване на офертата, подпис и печат/електронен подпис на оферента. Цената трябва да бъде определена в лева или евро с и без ДДС;*  *- липсва подробна оферта за изграждане на индустриална сграда за обработка на риба с местоположение УПИ II – 25 кв. 6 по плана на с. Малък дол, общ. Братя Даскалови, обл. Стара Загора.*  *Във връзка с гореизложеното, следва да се предостави допълнителна информация към представените оферти, съгласно изискванията посочени в т. 14.1. от УК с оглед определяне на произхода на цените на предвидените разходи за закупуване на активи, услуги и строителство по настоящото ПП. За офертите с изтекъл срок на годност следва да предоставите допълнение за потвърждение на валидността и размера на заложените цени.*   1. *Количествената сметка към технически проект за обект „Производствена база за обработка на пъстървови риби“ и количествено-стойностната сметка към представена оферта от „БРИКО 80“ ЕООД за извършване на строително-монтажни дейности за посочения обект във формат xls или xlsx.* 2. *Коректно попълнен Бизнес план, като в Таблица 4. Производствена програма, следва да се попълнят в съответната част, данните за производството за периода на изпълнение и мониторинг, която ще се явява осреднена година за целия период на изпълнение на бизнес плана (5 години за всички инвестиционни намерения, а в случаите на инвестиция за строително-монтажни работи (СМР) периодът е за 10 години) и мониторинг (5 години след извършване на окончателното плащане по административния договор за предоставяне на безвъзмездна финансова помощ), като бъдат включени всички видове продукти.*   *Информацията посочена в т. 3 Производствена програма от Технологичния проект и по-конкретно: „3.2.3. Сортиране на приеманата суровина*  *Една част в зависимост от производствената програма, от фракция 330 – 410 гр., която ще дефинира около 80% от цялата суровина, ще се преработва като краен продукт филетирана риба.*  *Фракциите 250 гр. – 330 гр. и 410 гр. – 500 гр. се обработват като краен продукт охладена риба и ще преминават през технологична линия за почистване с и без хриле.*“ и  *„3.2.4.3. Машинна обработка за фракция 330гр. - 410гр. за филетиране (Производствена линия №2):*  *С оглед постигане на по-високо качество на крайния продукт „филетирана риба“ и унифициране на размерите на филето за единична опаковка в тарелка, част от фракция 330 гр. – 410 гр. се отделя за преработка като филе.“*  *не кореспондират с посоченото в Производствената програма на Бизнес плана, където е заложен само един вид продукт „Филе от пъстърва“, произвеждан в Предходна година/Последен отчетен период на кандидата.*  *Годишният производствен капацитет на предприятието, описан в Технологичния проект следва да съответства на годишната продукция, заложена в производствената програма на кандидата. Заложения производствен капацитет не трябва да надхвърля максималния капацитет на преработвателното предприятие, посочен в Технологичния проект.*  Кандидатът е изпратил отговор в указания срок (29.03.2025 г.), но не са предоставени всички изискуеми документи. В тази връзка е установена необходимост от предоставяне на допълнителна документи и/или разяснения.  На 25.04.2025 г. чрез Модул „Комуникация“ в ИСУН е изпратено второ писмо до кандидата с регистрационен номер BG14MFPR001-2.001-0016-M002. Указан е срок до 02.05.2025 г., в който да бъдат предоставени липсващите документи и информация, а именно:  *1. Влязло в сила разрешение за строеж за планираното изграждане на помещение за обработка на риба, включително за изграждане на фото-волтаична система (бюджетен ред 1.2. от Формуляра за кандидатстване), издадено от съответната община, съгласно изискванията на т. 8. от раздел 24 Списък на документите, които се подават на етап кандидатстване от Условията за кандидатстване (УК). Предоставеният към ФК Технологичен проект предвижда изграждане на Фото-волтаична електро централа (ФвЕЦ) с мощност 150 kW.*  *2. Схема на производствения процес към Технологичния проект, от която да е видно къде и как ще се позиционират предвидените за закупуване активи, за които се кандидатства.*  *3. Допълнение към офертите (3 бр.) издадени от ОРГАН ПО СЕРТИФИКАЦИЯ НА СИСТЕМИ ЗА УПРАВЛЕНИЕ, в което да бъде посочен срок на валидност на офертите. Документът следва да е издаден/подписан от лице, представляващо оферента.*  *4. Оферта за планираното изграждане на Фото-волтаична система, която да съдържа минимално изискуеми реквизити съгласно изискванията на раздел 14.1. от УК - името на оферента, ЕИК/БУЛСТАТ на оферента, кратко описание на предложението/характеристика/функционалност, предложена цена, срок на валидност на офертата, датата на издаване на офертата, подпис и печат/електронен подпис на оферента. Цената трябва да бъде определена в лева или евро с и без ДДС.*  *5. Допълнение към офертата от „Сити Инвестмънтс строй“ ЕООД от която да е видно, че се отнася за изграждане на индустриална сграда за обработка на риба с местоположение УПИ II – 25 кв. 6 по плана на с. Малък дол, общ. Братя Даскалови, обл. Стара Загора, както и количествено-стойностната сметка във формат .xls или .xlsx към офертата, която да е съпоставима с количествената сметка на представения към ФК Техническия проект за обект „Производствена база за обработка на пъстървови риби“.*   1. *Коригиран Бизнес план с коректно попълнена Таблица 4 „Производствена програма“, Раздел „За всяка година за периода на изпълнение и мониторинг – осреднена стойност“ съгласно указанията за попълване към таблицата, като се включат всички видове продукти/услуги, които ще се продават/предоставят след извършване на инвестицията.*   *7. Становище, изготвено и подписано от проектант инж. техн. Росица Тракийска (водещ проектант при изготвянето на Технологичния проект към проектното предложение), в което да е посочен капацитета на поточната линия, обект на настоящото проектно предложение, и каква част от общия капацитет на предприятието (заложен в Технологичния проект) ще представлява. Съгласно предоставената допълнителна информация, чрез реализация на настоящото проектно предложение и закупуване на автоматична поточна линия за обработка на риба от пъстървови видове, с електронно управление на процесите чрез софтуер за прецизно почистване, филетиране и отвеждане на отпадъците и обратна проследимост на партидите (бюджетен ред 9.1.), произведената продукция от предприятието ще възлиза на 80 % от общия обем, посочен в Технологичния проект.*  Кандидатът не е отговорил на комуникацията в регламентирания срок (02.05.2025 г.), т.е. не е предоставил изисканите допълнително информация и документи, с което прави невъзможно извършването на оценката на проектното предложение, поради което производството по него се прекратява.  Съгласно изискванията, посочени в УК на процедурата, раздел 24 „*При непредставяне на изисканата допълнителна информация или разяснения в срок, проектното предложение може да бъде отхвърлено само и единствено на това основание.*“.  Съгласно Приложение № 4 *Критерии и методология за оценка на проектните предложения по процедура за подбор на проекти BG14MFPR001-2.001 „Преработване на продуктите от риболов и аквакултури”, дейност „Преработване на продуктите от риболов и аквакултури*“ към УК при несъответствие с някое от посочените изисквания (вкл. т. 4. *Налице са всички изискуеми документи и са попълнени съгласно изискванията, посочени в т. 24 от Условията за кандидатстване по настоящата процедура*.) проектното предложение се отхвърля.  Поради изложените по-горе аргументи, проектно предложение с рег. № BG14MFPR001-2.001-0016 е включено в Списъка на проектните предложения, които не се допускат до етап Техническа и финансова оценка, по настоящата процедура. |
| **2.** | **BG14MFPR001-2.001-0017** | **„ХЕЛИ МАКС“ ЕАД** | **Предприятие за преработка риба и рибни продукти** | След извършване на оценка за административно съответствие и допустимост на проектно предложение № BG14MFPR001-2.001-0017 съгласно чл. 29, ал. 2, т. 1, б. „а“ от ЗУСЕФСУ, е установено следното:  Проектното предложение не отговаря на Критерий № 4 „Налице са всички изискуеми документи и са попълнени съгласно изискванията, посочени в т. 24 от Условията за кандидатстване по настоящата процедура“ от Приложение № 4 „Критерии и методология за оценка на проектните предложения по процедура за подбор на проекти BG14MFPR001-2.001 „Преработване на продуктите от риболов и аквакултури”, дейност „Преработване на продуктите от риболов и аквакултури”.  Проектното предложение с № BG14MFPR001-2.001-0017 е регистрирано в ИСУН на 15.01.2025 г. При извършена проверка на документите приложени от кандидата към формуляра за кандидатстване (ФК) е установено, че не са предоставени всички документи, изискуеми съглсно т. 24 от Условията за кандидатстване (УК) по процедура *Преработване на продуктите от риболов и аквакултури* или не са попълнени съгласно изискванията.  Съгласно изискванията на чл. 34, ал. 2 от ЗУСЕФСУ когато при проверката на проектното предложение се установи липса на документи и/или друга нередовност, комисията изпраща на кандидата уведомление за установените нередовности и определя разумен срок за тяхното отстраняване, който не може да бъде по-кратък от една седмица. В уведомлението се посочва, че неотстраняването на нередовностите в срок може да доведе до прекратяване на производството по отношение на кандидата.  В тази връзка на 19.03.2025 г. чрез Модул „Комуникация“ в ИСУН е изпратено писмо с регистрационен номер BG14MFPR001-2.001-0017-M001, с което е поискана допълнителна информация от кандидата. Указан е срок до 29.03.2025 г., в който да бъдат предоставени липсващи документи и информация, а именно:   1. *Ясна технологична схема (чертежи) в цялост, от която да е видно къде и как ще се позиционират предвидените за закупуване активи, за които се кандидатства - поточна линия за обработка на риба от пъстървови видове, с електронно управление на процесите чрез софтуер за прецизно почистване, филетиране и отвеждане на отпадъците и обратна проследимост на партидите, Система от сканиращи устройства за обратна проследимост, безопасност и контрол на качеството при етикетиране на крайния продукт със софтуерна система за безопасност и контрол на качеството при етикетиране на произведената продукция, хладилно съоръжение за шоково замразяване и временно съхранение на Странични животински продукти, вкл. обозначено място за почивка и хранене на работниците.* 2. *Счетоводна справка и/или инвентарна книга за дълготрайните материални активи към датата на подаване на ФК, с разбивка по активи, дата на придобиване и покупна цена, съгласно изискванията на т. 15 от раздел 24. Списък на документите, които се подават на етап кандидатстване на УК.* 3. *Съгласно раздел 14.1. от УК:*   *„Офертите трябва да съдържат минимум името на оферента, ЕИК/БУЛСТАТ, кратко описание на предложението/характеристика/функционалност, предложена цена, срок на валидност на офертата, датата на издаване на офертата, подпис и печат/електронен подпис на оферента. Цената трябва да бъде определена в лева или евро с и без ДДС.“.*  *След преглед на приложените към ФК оферти се установи следното:*  *- в приложените оферти (3 бр.) от ОРГАН ПО СЕРТИФИКАЦИЯ НА СИСТЕМИ ЗА УПРАВЛЕНИЕ относно Сертификация на СУЗБР /Система за управление на здравето и безопасността на работното място/, Сертификация на СУБХ /Система за управление на безопасността на храните/ и Сертификация на СУОС /Система за управление по отношение на околната среда/ липсва ЕИК/БУЛСТАТ на оферента и срок на валидност на офертата;*  *- в офертата на „ЕКОЕФЕКТ Д“ ЕООД липсват: дата на издаване, срок на валидност на офертата, ЕИК/БУЛСТАТ и адрес на оферента;*  *- не е приложена оферта за планираното изграждане на Фото-волтаична система.*  *Във връзка с гореизложеното, следва да бъдат предоставени гореописаните оферти или допълнителна информация съгласно изискванията, посочени в т. 14.1. от УК, с оглед определяне на произхода на цените на предвидените разходи за закупуване на активи, услуги и строителство по настоящото ПП.*   1. *Одобрен инвестиционен проект, изработен във фаза „Технически проект” или „Работен проект” в съответствие със Закона за устройство на територията (ЗУТ) и Наредба № 4 от 2001 г. за обхвата и съдържанието на инвестиционните проекти (обн., ДВ., бр. 51 от 2001 г.).* 2. *Подробни количествени сметки, съгласно изискванията на т. 24.7. от УК, заверени от правоспособно лице включително и във формат .xls или .xlsx. Документът следва да прикачен в ИСУН и е задължителен за всички проектни предложения, включващи разходи за строително-монтажни работи.* 3. *Разрешение за строеж/поставяне или становище от главния архитект на община Хисаря, че не е необходимо разрешение за строеж/поставяне, във връзка с инвестиционното намерение, а именно промяна на предназначението на Селскостопанска сграда с идентификатор 69016.1.237.4 находяща се в ПИ 69016.1.237 по КККР на с. Старосел, Община Хисаря, Област Пловдив, част от Стопански двор на с. Старосел в Преоборудване на сграда с предназначение за предприятие за преработка на риба от собствено производство, както и закупена суровина, доставка на хладилно съоръжение за шоково замразяване и временно съхранение на Странични животински продукти, доставка на оборудване на място за почивка и хранене на работниците, доставка на автоматична поточна линия за обработка на риба от пъстървови видове, с електронно управление на процесите чрез софтуер за прецизно почистване, филетиране и отвеждане на отпадъците и обратна проследимост на партидите, система от сканиращи устройства за обратна проследимост, безопасност и контрол на качеството при етикетиране на крайния продукт със софтуерна система за безопасност и контрол на качеството при етикетиране на произведената продукция и фотоволтаична централа.* 4. *Съгласно подаденият ФК и попълнената информация в т. 7 Бюджет е планирано преоборудване на сграда с предназначение за предприятие да* ***преработка на риба от собствено производство****, както и закупена суровина на територията на ПИ 69016.1.237 в с. Старосел, общ. Хисаря, обл. Пловдив собственост на инвеститора.*   *В Технологичния проект на ПП е посочено, че основната цел на проекта е изграждане на предприятие за* ***преработка на риба от собствено производство****, както и закупена от други производители.*  *За кандидати с проектни предложения, които са декларирали, че ще преработват собствена продукция един от задължителните документи е валидно разрешително за стопански риболов, съгласно Закона за рибарството и аквакултурите (ЗРА), удостоверение за придобито право за усвояване на ресурс от риба и други водни организми в предвидените от закона случаи и/или документ за регистрация по реда на чл. 25 от ЗРА (което е приложимо) и документ/справка от ИАРА с информация за собствен улов и/или аквакултура за предходната календарна година.*  *При извършената служебно проверката от УО е установено, че липсва информация за кандидата в регистрите на ИАРА – няма данни за регистрирани кораби и/или рибовъдни стопанства на името на кандидата.*   1. *Коректно попълнен Бизнес план и/или допълнителна информация за установеното несъответствие в информацията посочена в т. 3 Производствена програма от Технологичния проект и по-конкретно:*   *„3.2.3. Сортиране на приеманата суровина*  *Една част в зависимост от производствената програма, от фракция 330 – 410 гр., която ще дефинира около 80% от цялата суровина, ще се преработва като краен продукт филетирана риба.*  *Фракциите 250 гр. – 330 гр. и 410 гр. – 500 гр. се обработват като краен продукт охладена риба и ще преминават през технологична линия за почистване с и без хриле.“ и*  *„3.2.4.3. Машинна обработка за фракция 330гр. - 410гр. за филетиране (Производствена линия №2):*  *С оглед постигане на по-високо качество на крайния продукт „филетирана риба“ и унифициране на размерите на филето за единична опаковка в тарелка, част от фракция 330 гр. – 410 гр. се отделя за преработка като филе.“ и Производствената програма на Бизнес плана, където е посочен само един вид продукт „Филе от пъстърва“ произвеждан в Предходна година/Последен отчетен период на кандидата.*  *В тази връзка следва да се попълнят коректно данните в Таблица 4 „Производствена програма“, като бъдат включени всички видове продукти в частта „За всяка година за периода на изпълнение и мониторинг - осреднена стойност“, съгласно указанията за попълване към таблицата.*  *Годишният производствен капацитет на предприятието, описан в технологичния проект следва да съответства на годишната продукция, заложена в производствената програма на кандидата. Заложения производствен капацитет не трябва да надхвърля максималния капацитет на преработвателното предприятие, посочен в Технологичния проект.*  *9. Коректно попълнена Декларация за обстоятелствата по чл. 3 и чл. 4 ЗМСП ведно с приложението към нея (Справка МСП - за обобщените параметри на предприятието, което подава декларацията за обстоятелствата по чл. 3 и чл. 4 от ЗМСП). При извършена проверка и съобразно разпоредбата на чл. 4, ал. 5 от ЗМСП, „ХЕЛИ МАКС“ – ЕАД е свързано предприятие и едноличен собственик на капитала на „АГРОМАКС ЕЪР“ ЕООД. В Декларация 2 за обстоятелствата по чл. 3 и чл. 4 от ЗМСП за 2023 г. подадена от кандидата, е декларирано независимо микропредприятие и не е приложена попълнена Справка МСП - за обобщените параметри на предприятието, приложение към декларацията.*  *Съгласно чл. 4, ал. 8 от ЗМСП, „ХЕЛИ МАКС“ – ЕАД може да се счита за свързано предприятие чрез физическото лице Петър Стоянов Стоянов със следните фирми: „НЮ ХОУМ ХОБИ“ ООД – 66%, „ПРО НАНО ТЕХ“ ЕАД – 100% и „ИЙСТЪРН ЮРЪП ЕЪР“ ЕАД – 100% дялово участие.*  Кандидата е изпратил отговор в указания срок (29.03.2025 г.), но не са предоставени всички изискуеми документи. В тази връзка е установена необходимост от предоставяне на допълнителна документи и/или разяснения.  На 25.04.2025 г. чрез Модул „Комуникация“ в ИСУН е изпратено второ писмо до кандидата с регистрационен номер BG14MFPR001-2.001-0017-M002. Указан е срок до 02.05.2025 г., в който да бъдат предоставени липсващите документи и информация, а именно:  *1. Схема на производствения процес към Технологичния проект, от която да е видно къде и как ще се позиционират предвидените за закупуване активи, за които се кандидатства, съгласно изискванията на т. 10 от раздел 24 Списък на документите, които се подават на етап кандидатстване на Условията за кандидатстване.*  *2. Счетоводна справка и/или инвентарна книга за дълготрайните материални активи към датата на подаване на ФК, с разбивка по активи, дата на придобиване и покупна цена, заверена от главния счетоводител на предприятието, съгласно изискванията на т. 15 от раздел 24. Списък на документите, които се подават на етап кандидатстване на УК.*  *3. Допълнение към офертите (3 бр.) издадени от ОРГАН ПО СЕРТИФИКАЦИЯ НА СИСТЕМИ ЗА УПРАВЛЕНИЕ, в което да бъде посочен срок на валидност на офертите. Документът следва да е издаден/подписан от лице, представляващо оферента.*  *4. Оферта от „ЕКОЕФЕКТ Д“ ЕООД, която да съдържа всички минимално изискуеми реквизити съгласно изискванията на раздел 14.1. от УК, включително дата на издаване, срок на валидност, ЕИК/БУЛСТАТ на оферента.*  *5. Оферта за планираното изграждане на фото-волтаична система, която да съдържа минимално изискуеми реквизити съгласно изискванията на раздел 14.1. от УК - името на оферента, ЕИК/БУЛСТАТ на оферента, кратко описание на предложението/характеристика/функционалност, предложена цена, срок на валидност на офертата, датата на издаване на офертата, подпис и печат/електронен подпис на оферента. Цената трябва да бъде определена в лева или евро с и без ДДС.*  *6. Разрешение за строеж/поставяне или становище от главния архитект на община Хисаря, че не е необходимо разрешение за строеж/поставяне, за изграждане на предприятие за преработка на риба и промяна на предназначението на Селскостопанска сграда с идентификатор 69016.1.237.4 находяща се в ПИ 69016.1.237 по КККР на с. Старосел, Община Хисаря, Област Пловдив, част от Стопански двор на с. Старосел, включително за изграждане на фото-волтаична система (бюджетен ред 1.2. от Формуляра за кандидатстване) с мощност 150 kW, съгласно предоставеният към ФК Технологичен проект.*  *7. Подробни количествени сметки, заверени от правоспособно лице включително и във формат .xls или .xlsx. Съгласно т. 7 от раздел 24 на УК.*  *8. Становище, изготвено и подписано от проектант инж. техн. Росица Тракийска (водещ проектант при изготвянето на Технологичния проект към проектното предложение), в което да е посочен капацитета на поточната линия, обект на настоящото проектно предложение, и каква част от общия капацитет на предприятието (заложен в Технологичния проект) ще представлява. Съгласно предоставената допълнителна информация, чрез реализация на настоящото проектно предложение и закупуване на автоматична поточна линия за обработка на риба от пъстървови видове, с електронно управление на процесите чрез софтуер за прецизно почистване, филетиране и отвеждане на отпадъците и обратна проследимост на партидите (бюджетен ред 9.1.), произведената продукция от предприятието ще възлиза на 80 % от общия обем, посочен в Технологичния проект.*  *9. Коректно попълнен Бизнес план.*  *10. Коректно попълнена Декларация за обстоятелствата по чл. 3 и чл. 4 ЗМСП ведно с приложението към нея (Справка МСП - за обобщените параметри на предприятието, което подава декларацията за обстоятелствата по чл. 3 и чл. 4 от ЗМСП). При извършена проверка и съобразно разпоредбата на чл. 4, ал. 5 от ЗМСП е установено, че „ХЕЛИ МАКС“ ЕАД е свързано предприятие и едноличен собственик на капитала на „АГРОМАКС ЕЪР“ ЕООД.*  *Съгласно чл. 4, ал. 8 от ЗМСП, „ХЕЛИ МАКС“ ЕАД може да се счита за свързано предприятие чрез физическото лице Петър Стоянов Стоянов със следните фирми: „НЮ ХОУМ ХОБИ“ ООД – 66%, „ПРО НАНО ТЕХ“ ЕАД – 100% и „ИЙСТЪРН ЮРЪП ЕЪР“ ЕАД – 100% дялово участие.*  Кандидатът не е отговорил на комуникацията в регламентирания срок (02.05.2025 г.), също така не е предоставил изисканите допълнително информация и документи, с което прави невъзможно извършването на оценката на проектното предложение, поради което производството по него се прекратява.  Съгласно изискванията, посочени в УК на процедурата, раздел 24 „*При непредставяне на изисканата допълнителна информация или разяснения в срок, проектното предложение може да бъде отхвърлено само и единствено на това основание.*“.  Съгласно Приложение № 4 *Критерии и методология за оценка на проектните предложения по процедура за подбор на проекти BG14MFPR001-2.001 „Преработване на продуктите от риболов и аквакултури”, дейност „Преработване на продуктите от риболов и аквакултури*“ към УК при несъответствие с някое от посочените изисквания (вкл. т. 4. *Налице са всички изискуеми документи и са попълнени съгласно изискванията, посочени в т. 24 от Условията за кандидатстване по настоящата процедура*.) проектното предложение се отхвърля.  Поради изложените по-горе аргументи, проектно предложение с рег. № BG14MFPR001-2.001-0017 е включено в Списъка на проектните предложения, които не се допускат до етап Техническа и финансова оценка, по настоящата процедура. |

**ЗАБЕЛЕЖКА: Кандидатите, чиито проектни предложения са предложени за отхвърляне по време на оценката за административното съответствие и допустимост по горепосочената процедура могат да подадат писмени възражения срещу предложението за отхвърлянето им пред Ръководителя на Управляващия орган, в едноседмичен срок от съобщаването им в ИСУН.**

Дата: 15.05.2025 г.